บริษัท หาดทิพย์ จำกัด (มหาชน)

3. ลักษณะการประกอบธุรกิจ

  3.1 ประวัติความเป็นมา

น้ำอัดลมเครื่องหมายการค้า “โคคา-โคลา” ถือกำเนิดขึ้นในภาคใต้อย่างเป็นทางการเมื่อปี พ.ศ.
2512 ภายใต้ชื่อผู้ผลิตและจำหน่าย “บริษัท นครทิพย์ จำกัด”
โดยได้รับลิขสิทธิ์การผลิตและจำหน่ายเครื่องดื่มโคคา-โคลา ใน 2 จังหวัดภาคใต้
คือสงขลาและสตูล
แต่เนื่องด้วยสภาพเศรษฐกิจของภาคใต้ในขณะนั้นไม่เอื้ออำนวยต่อการประกอบธุรกิจ
ทำให้การดำเนินงานของบริษัท นครทิพย์ จำกัด ไม่ประสบผลสำเร็จเท่าที่ควร

ต่อมาในปี 2517 โดยการดำเนินงานของร้อยตรี ไพโรจน์ รัตตกุล
กรรมการผู้จัดการและคณะกรรมการซึ่งมี
พระวรวงศ์เธอพระองค์เจ้าสุทธสิริโสภา เป็นองค์ประธานฯ นางวิไล รัตตกุล
เป็นประธานกรรมการบริหาร ในนามของบริษัท ไทยธนา จำกัด ได้เข้ามาบริหารงาน
ทำให้บริษัทประสบผลสำเร็จดีขึ้นเป็นลำดับ

ปี พ.ศ. 2521 บริษัท ไทยธนา จำกัด และบริษัท นครทิพย์ จำกัด
ได้ตกลงร่วมกันจัดตั้งบริษัทขึ้นมาใหม่ให้ชื่อว่า “บริษัท หาดทิพย์ จำกัด” ด้วยทุนจดทะเบียน 20
ล้านบาท แบ่งออกเป็นหุ้นสามัญจำนวน 200,000 หุ้น มูลค่าหุ้นละ
100 บาท พร้อมกันนี้ ก็ได้รับลิขสิทธิ์โดยตรงจากโคคา-โคลา คัมปะนี (ประเทศสหรัฐอเมริกา)
ให้เป็นผู้ผลิตและจำหน่ายเครื่องดื่ม โคคา-โคลา เพิ่มอีก 12 จังหวัด รวมเป็น 14 จังหวัด
ตั้งแต่จังหวัดชุมพรถึงจังหวัดนราธิวาส สุดชายแดน
ไทย-มาเลเซีย

บริษัทฯ ได้มีการพัฒนาและขยายกิจการเสมอมาอย่างต่อเนื่อง
และมีการเพิ่มทุนจดทะเบียนอีกหลายครั้ง
จนกระทั่งปี 2531 บริษัทฯ ได้มีการเปลี่ยนแปลงครั้งสำคัญ กล่าวคือ บริษัทฯ
ได้นำหุ้นเข้าจดทะเบียนในตลาดหลักทรัพย์
แห่งประเทศไทย โดยมีวัตถุประสงค์เพื่อระดมทุน และเปิดโอกาสให้พนักงานของบริษัทฯ
รวมถึงชาวใต้ได้มีส่วนเป็นเจ้าของด้วยการเพิ่มทุนจดทะเบียนอีก 30 ล้านบาท
โดยการออกหุ้นสามัญใหม่จำนวน 600,000 หุ้น มูลค่าหุ้นละ 50 บาท
จำหน่ายให้แก่ผู้ถือหุ้นเดิมจำนวน 220,000 หุ้น ในอัตราส่วน 5 หุ้นเดิมต่อ 1 หุ้นใหม่
ในราคาหุ้นละ 50 บาท และส่วนที่เหลืออีก 380,000 หุ้น
ได้กระจายให้แก่ประชาชนทั่วไปในราคาหุ้นละ 230 บาท รวมเป็นทุนจดทะเบียน 85 ล้านบาท
แบ่งเป็นหุ้นสามัญจำนวน 1,700,000 หุ้น มูลค่าหุ้นละ 50 บาท ซึ่งหุ้นสามัญของบริษัทฯ
ได้เข้าทำการจดทะเบียนและซื้อขายในตลาดหลักทรัพย์แห่งประเทศไทยเป็นครั้งแรกเมื่อวันที่ 22
ธันวาคม 2531

ปี 2536 บริษัทฯ ได้รับเกียรติอย่างสูง
เมื่อสำนักงานทรัพย์สินส่วนพระมหากษัตริย์ตัดสินใจเข้าถือหุ้นของบริษัทฯ
นับเป็นความภาคภูมิใจอย่างยิ่ง
เพราะสำนักงานทรัพย์สินส่วนพระมหากษัตริย์ไม่เคยถือหุ้นในบริษัทใดที่ไม่มีธุรกิจครอบคลุมทั้งประเทศ
และต่อมาในพ.ศ. 2547
สำนักงานทรัพย์สินส่วนพระมหากษัตริย์ได้มีนโยบายใหม่ในการถือหุ้นบริษัทต่างๆ
โดยให้ยกเลิกการถือหุ้นของบริษัทที่ไม่ใช่ธุรกิจหลักของสำนักงานทรัพย์สินส่วนพระมหากษัตริย์
ซึ่งหาดทิพย์ก็เป็นหนึ่งในบริษัทเหล่านั้น

ปี พ.ศ. 2537 บริษัทฯ ได้จดทะเบียนแปรสภาพเป็นบริษัทมหาชนจำกัด
ตามพระราชบัญญัติกฎหมายมหาชนจำกัด พ.ศ. 2535 จากเดิมชื่อ “บริษัท หาดทิพย์ จำกัด” เป็น
“บริษัท หาดทิพย์ จำกัด (มหาชน)”

5

บริษัท หาดทิพย์ จำกัด (มหาชน)

วันที่ 2 กุมภาพันธ์ 2541 พระวรวงศ์เธอพระองค์เจ้าสุทธสิริโสภา องค์ประธานกรรมการ
ได้สิ้นพระชนม์ คณะกรรมการบริษัทฯ จึงได้เชิญ พล.อ. จรัล กุลละวณิชย์ มาเป็นประธานกรรมการ
ตั้งแต่วันที่ 29 เมษายน 2541 เป็นต้นมา

ปี พ.ศ. 2545 บริษัทฯ ได้พิจารณาเปลี่ยนแปลงมูลค่าหุ้นสามัญจากเดิมมูลค่าหุ้นละ 10 บาท
เป็นมูลค่าหุ้นละ 1 บาท เพื่อเป็นการเพิ่มสภาพคล่องให้กับหุ้นของบริษัทฯ
ที่ทำการซื้อขายในตลาดหลักทรัพย์แห่งประเทศไทย

ปี พ.ศ. 2548 นับว่าเป็นอีกปีหนึ่งที่มีการเปลี่ยนแปลงครั้งสำคัญ
เนื่องจากได้พิจารณาแล้วเห็นว่าการดำเนินธุรกิจ
ในปัจจุบันมีการเปลี่ยนแปลงอย่างรวดเร็วและมีการแข่งขันสูง ดังนั้น แนวทางหนึ่งที่จะช่วยให้บริษัทฯ
สามารถดำเนินธุรกิจต่อไปได้อย่างเข้มแข็งและมั่นคง คือการแสวงหาแนวร่วมทางธุรกิจ ซึ่งบริษัทฯ
ได้พิจารณาเลือก Coca-Cola Indochina Pte.

(CCI) บริษัทในเครือที่ถือหุ้นทั้งหมดโดย Coca-Cola SABCO (Pty) Ltd. (CCS)
ซึ่งเป็นบริษัทที่ดำเนินธุรกิจด้านผลิตภัณฑ์
โคคา-โคลา ในทวีปแอฟริกาและเอเซีย ให้เข้ามาเป็นพันธมิตรทางธุรกิจกับบริษัทฯ โดย
Coca-Cola Indochina Pte. (CCI) จะเข้ามาถือหุ้นในบริษัทฯ ไม่เกินร้อยละ 24
ของทุนที่ออกและเรียกชำระแล้ว ซึ่งการเข้ามาถือหุ้นครั้งนี้ของ Coca-Cola
Indochina Pte. (CCI) มีนโยบายที่จะไม่เข้ามามีส่วนร่วมในการบริหารจัดการ
แต่จะใช้ประสบการณ์ ความเชี่ยวชาญที่มีอยู่ช่วยสนับสนุนและผลักดันให้บริษัทฯ
ก้าวไปข้างหน้าอย่างแข็งแกร่งและมั่นคง

ปี 2554 บริษัทฯ มีการเปลี่ยนแปลงโครงสร้างผู้ถือหุ้น เนื่องจาก Coca-Cola Indochina Pte.
Limited (CCIL) ได้มีการโอนหุ้นที่ถือทั้งหมดจำนวน 39,723,600 หุ้น หรือ 23.93% ให้แก่
Coca-Cola SABCO East Africa (CCSEA)
โดยการเปลี่ยนแปลงการถือหุ้นของผู้ถือหุ้นรายใหญ่ครั้งนี้ เป็นเพียงการปรับโครงสร้างในกลุ่มของ
Coca-Cola SABCO บริษัทฯ ไม่มีการเปลี่ยนแปลงโครงสร้างการบริหารงานแต่อย่างใด

ปี 2555 บริษัทฯ ได้ตัดสินใจก่อสร้างโรงงานแห่งที่ 2 ที่อำเภอพุนพิน จังหวัดสุราษฎร์ธานี
และลงทุนในเครื่องจักรไลน์ใหม่ (New PET Line) เพื่อเพิ่มกำลังการผลิตผลิตภัณฑ์ PET ที่บริษัทฯ
มีไม่เพียงพอต่อความต้องการของตลาด ทำให้บริษัทฯ เสียโอกาสในการขายและการทำกำไร
ซึ่งในการนี้ บริษัทฯ ต้องใช้เงินลงทุนเพิ่มนอกเหนือจากการกู้ยืมจากสถาบันการเงิน โดยบริษัทฯ
ได้ออกและเสนอขายหุ้นสามัญเพิ่มทุนจำนวน 33,203,000 หุ้น มูลค่าที่ตราไว้หุ้นละ 1 บาท
เสนอขายให้แก่ผู้ถือหุ้นเดิมอัตราส่วน 5 หุ้นเดิม ต่อ 1 หุ้นใหม่ ในราคาหุ้นละ 7.00 บาท
ซึ่งในการเพิ่มทุนครั้งนี้ บริษัทฯ ได้รับเงินจากการ
เพิ่มทุนจำนวน 232,421,000.00 บาท (สองร้อยสามสิบสองล้านสี่แสนสองหมื่นหนึ่งพันบาทถ้วน)

และหลังการจดทะเบียนเพิ่มทุนเมื่อวันที่ 8 กุมภาพันธ์ 2556 บริษัทฯ มีทุนจดทะเบียน
199,218,000 บาท
แบ่งออกเป็นหุ้นสามัญจำนวน 199,218,000 หุ้น มูลค่าที่ตราไว้หุ้นละ 1 บาท
เรียกชำระเต็มมูลค่าแล้ว 199,218,000 บาท
แบ่งออกเป็นหุ้นสามัญจำนวน 199,218,000 หุ้น มูลค่าที่ตราไว้หุ้นละ 1 บาท

นับเป็นเวลากว่า 30 ปี ที่บริษัทฯ ได้มีการพัฒนาองค์กรมาอย่างต่อเนื่อง
ภายใต้การบริหารงานของคณะผู้บริหาร
ที่นำโดย ร้อยตรี ไพโรจน์ รัตตกุล ให้มีความเจริญก้าวหน้าเป็นลำดับ จนปัจจุบัน ณ 31 ธันวาคม
2555 บริษัทฯ มีพนักงานกว่าหนึ่งพันเจ็ดร้อยคน ยอดขายรวม 38.45 ล้านยูนิตเคส
มีรายได้จากการขาย 4,345.33 ล้านบาท กำไรสุทธิ 119.36 ล้านบาท ขณะที่มีสินทรัพย์รวม
2,635.30 ล้านบาท และส่วนของผู้ถือหุ้น 1,295.46 ล้านบาท และประมาณเดือนพฤษภาคม 2556
ที่จะถึงนี้ บริษัทฯ พร้อมที่จะเปิดโรงงานผลิตแห่งที่ 2 อย่างเป็นทางการ เพื่อผลิตผลิตภัณฑ์ PET
ไลน์ใหม่ด้วยกำลังการผลิต 600 BPM

6

บริษัท หาดทิพย์ จำกัด (มหาชน)

  3.2 ภาพรวมของการประกอบธุรกิจของบริษัทฯ

บริษัท หาดทิพย์ จำกัด (มหาชน) ประกอบธุรกิจประเภทอุตสาหกรรมน้ำอัดลม
โดยได้รับลิขสิทธิ์จากโคคา-โคลา
คัมปะนี (ประเทศสหรัฐอเมริกา) เมืองแอตแลนต้า มลรัฐจอร์เจียร์
ให้เป็นผู้ผลิตและจำหน่ายเครื่องดื่มน้ำอัดลมภายใต้เครื่องหมายการค้า “โคคา-โคลา” “แฟนต้า”
“สไปร์ท” และผลิตภัณฑ์อื่นที่โคคา -โคลา คัมปะนี เป็นเจ้าของ ได้แก่ ผลิตภัณฑ์มินิท เมด
น้ำดื่มน้ำทิพย์ โดยมีโรงงานผลิตตั้งอยู่ที่อำเภอหาดใหญ่ จังหวัดสงขลา
มีขอบเขตการผลิตเพื่อจำหน่ายเฉพาะ
ใน 14 จังหวัดภาคใต้ ได้แก่ ชุมพร ระนอง ยะลา กระบี่ ภูเก็ต พังงา ตรัง พัทลุง สุราษฎร์ธานี
นครศรีธรรมราช สงขลา สตูล ปัตตานี และนราธิวาส

บริษัทฯ ผลิตผลิตภัณฑ์เพื่อจำหน่ายและบางส่วนซื้อจากบริษัทคู่ค้ารายหนึ่งในกรุงเทพฯ มาจำหน่าย
ซึ่งผลิตภัณฑ์ของบริษัทฯ ประกอบด้วย

1.  ผลิตภัณฑ์น้ำอัดลม (Sparkling Beverages) ประกอบด้วยผลิตภัณฑ์โค้ก แฟนต้า และสไปร์

2.  ผลิตภัณฑ์ non-carbonated (Still Beverages) ประกอบด้วยผลิตภัณฑ์มินิทเมด สเแปลช
    และน้ำดื่มน้ำทิพย์

รายได้หลักของบริษัทฯ คือรายได้จากการจำหน่ายน้ำอัดลมซึ่งเป็นการขายภายในประเทศ 100%
โดยมีโครงสร้างของรายได้ย้อนหลัง 3 ปี ดังนี้:

+-------------------------+------+-----+-------+-----+-------+-----+
| รายละเอียดของรายได้       | ปี    |     | ปี     |     | ปี     |     |
|                         | 2555 |     | 2554  |     | 2553  |     |
+-------------------------+------+-----+-------+-----+-------+-----+
|                         | ล้า   | %   | ล     | %   | ล     | %   |
|                         | นบาท |     | ้านบาท |     | ้านบาท |     |
+-------------------------+------+-----+-------+-----+-------+-----+
| 1.  ผลิตภัณฑ์น้ำอัดลม        | 4,15 | 95  | 3,4   | 94  | 3,0   | 94  |
|                         | 8.94 | .71 | 67.36 | .87 | 62.23 | .83 |
+-------------------------+------+-----+-------+-----+-------+-----+
| 2.  ผลิตภัณฑ์              | 18   | 4   | 1     | 5   | 1     | 5   |
|     non-carbonated      | 2.95 | .21 | 86.43 | .10 | 67.04 | .17 |
+-------------------------+------+-----+-------+-----+-------+-----+
| 3.  บรรจุภัณฑ์ (พรีฟอร์ม)    | 3.43 | 0   | 1.07  | 0   | -     | -   |
|                         |      | .08 |       | .03 |       |     |
+-------------------------+------+-----+-------+-----+-------+-----+
|   รวมรายได้จากการขาย     | 4,34 | 100 | 3,6   | 100 | 3,2   | 100 |
|                         | 5.33 | .00 | 54.85 | .00 | 29.27 | .00 |
+-------------------------+------+-----+-------+-----+-------+-----+

7